TomoTesten/trubar-sodna-praksa huggingface dataset:
Up-233/99
Natisni
Opravilna št.:
Up-233/99
Datum odločitve:
15. 12. 1999
ECLI:
ECLI:SI:USRS:1999:Up.233.99
Akt:
Ustavna pritožba A. A. B. zoper sklep Vrhovnega sodišča št. IX Ips 41/99-4 z dne 4. 6. 1999
Izrek:
Ustavna pritožba A. A. B. zoper sklep Vrhovnega sodišča se zavrže.
Evidenčni stavek:
Ker pritožnica kljub pozivu vloge ni ustrezno dopolnila, čeprav je bila v dopisu poučena, kako jo mora dopolniti in izrecno opozorjena na posledice, če vloge v postavljenem roku ne bo dopolnila, je Ustavno sodišče ustavno pritožbo zavrglo.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
7. 9. 1999
Vrsta odločitve:
sklep
Vrsta rešitve:
zavrženje
Dokument:
US19830
Up-233/99
15. 12. 1999
S K L E P
Ustavno sodišče je v postopku za preizkus ustavne pritožbe A. A. B. iz Ž. na seji senata dne 15. decembra 1999
s k l e n i l o:
Ustavna pritožba A. A. B. zoper sklep Vrhovnega sodišča št. IX Ips 41/99-4 z dne 4. 6. 1999 se zavrže.
O b r a z l o ž i t e v
1. Pritožnica je dne 7. 9. 1999 vložila ustavno pritožbo zoper v izreku tega sklepa navedeni akt. Z izpodbijanim sklepom je Vrhovno sodišče ugodilo zahtevi pritožnice in njenega moža za izredno omilitev kazni in pravnomočno sodbo Višjega sodišča št.
I Kp 647/98 z dne 18.11. 1998 v zvezi s sodbo Okrajnega sodišča v Trbovljah št. K 159/97 z dne 21. 4. 1998 v odločbi o stranski kazni izgona tujca iz države spremenilo tako, da je to kazen znižalo s 6 na 4 leta.
2. Iz laično napisane ustavne pritožbe ja razbrati, da gre za "prošnjo pritožnice, naj Ustavno sodišče stransko kazen izgona njenega moža iz države popolnoma izbriše".
3. Ker je bila ustavna pritožba pomanjkljiva do te mere, da je ni bilo mogoče preizkusiti, je Ustavno sodišče pritožnico z dopisom z dne 2. 11. 1999 pozvalo, naj vlogo v roku 15 dni dopolni v skladu z zahtevami Zakona o Ustavnem sodišču (Uradni list RS, št. 15/94 - v nadaljevanju: ZUstS). Z navedenim dopisom je bila tudi opozorjena, da lahko Ustavno sodišče vlogo, če je v postavljenem roku ne bo ustrezno dopolnila, zavrže.
4. Pritožnica je dopis prejela 4. 11. 1999, vendar nanj ni odgovorila. Ker pritožnica kljub pozivu vloge ni ustrezno dopolnila, čeprav je bila v dopisu poučena, kako jo mora dopolniti, in izrecno opozorjena na posledice, če vloge v postavljenem roku ne bo dopolnila v skladu z zakonskimi pogoji, je bilo treba ustavno pritožbo zavreči.
5. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednica senata dr. Mirjam Škrk ter člana dr. Zvonko Fišer in dr. Miroslava Geč-Korošec.
Predsednica senata
dr. Mirjam Škrk
U-I-238/97
Natisni
Opravilna št.:
U-I-238/97
Datum odločitve:
9. 12. 1999
Objavljeno:
OdlUS VIII, 278
ECLI:
ECLI:SI:USRS:1999:U.I.238.97
Akt:
Zakon o javnih glasilih (Uradni list RS, št. 18/94) (ZJG), 30., 33. in 97. čl.
Izrek:
Pobuda za oceno ustavnosti 30., 33. in 97. člena Zakona o javnih glasilih se zavrže.
Evidenčni stavek:
Ker pobudnik tudi v dopolnitvi pobude ni izkazal svojega pravnega interesa za začetek postopka za oceno ustavnosti izpodbijanih določb, je Ustavno sodišče pobudo zavrglo.
Geslo:
Izkazani pravni interes kot procesni pogoj za začetek postopka pred Ustavnim sodiščem na podlagi pobude.
Pravna podlaga:
Zakon o Ustavnem sodišču (ZUstS), 24., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Boris Ogrizek, Kranj
Datum vloge:
25. 9. 1997
Vrsta odločitve:
sklep
Vrsta rešitve:
zavrženje
Dokument:
US19820
Dokument v PDF obliki:
U-I-238-97.pdf
113 KB
Prenesite datoteko
U-I-238/97
9.12.1999
S K L E P
Ustavno sodišče je v postopku za preizkus pobude dr. Borisa Ogrizka iz Kranja na seji dne 9. decembra 1999
s k l e n i l o :
Pobuda za oceno ustavnosti 30., 33. in 97. člena Zakona o javnih glasilih (Uradni list RS, št. 18/94) se zavrže.
O b r a z l o ž i t e v
1. Pobudnik je vložil pobudo za oceno ustavnosti 30., 33. in 97. člena Zakona o javnih glasilih (Uradni list RS, št. 18/94).
Meni, da so izpodbijane določbe v nasprotju z 39. členom Ustave (svoboda govora), ker lahko novinar izraža stališča le v skladu z uredniško politiko in programsko zasnovo javnega glasila, pri katerem je zaposlen.
2. Za vložitev pobude za začetek postopka za oceno ustavnosti predpisa mora po 24. členu Zakona o Ustavnem sodišču (Uradni list RS, št. 15/94 - v nadaljevanju: ZUstS) pobudnik izkazati pravni interes. Ta je podan, če izpodbijani predpis neposredno posega v pobudnikove pravice, pravne interese oziroma pravni položaj. Po ustaljeni praksi Ustavnega sodišča mora biti pravni interes neposreden in konkreten: morebitna ugoditev pobudnikovemu predlogu mora privesti do spremembe njegovega pravnega položaja.
3. Ustavno sodišče je pobudnika pozvalo naj izkaže svoj pravni interes. Ker pobudnik tudi v dopolnitvi pobude ni izkazal svojega pravnega interesa za začetek postopka za oceno ustavnosti izpodbijanih določb, je Ustavno sodišče pobudo zavrglo.
4. Ustavno sodišče je ta sklep sprejelo na podlagi 25. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč-Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k :
Franc Testen
Up-355/97
Natisni
Opravilna št.:
Up-355/97
Datum odločitve:
30. 11. 1999
ECLI:
ECLI:SI:USRS:1999:Up.355.97
Akt:
Ustavna pritožba A. A. zoper odločbo Ministrstva za okolje in prostor št. 46201/233/95 z dne 6. 8. 1997 v zvezi z odločbo Upravne enote Nova Gorica št. 351-690/92-DE-5 z dne 14. 1. 1997
Izrek:
Ustavna pritožba A. A. zoper odločbo Ministrstva za okolje in prostor v zvezi z odločbo Upravne enote Nova Gorica se zavrže.
Evidenčni stavek:
Ustavno sodišče je ustavno pritožbo zavrglo, ker pred vložitvijo ustavne pritožbe niso bila izčrpana vsa pravna sredstva.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
12. 12. 1997
Vrsta odločitve:
sklep
Vrsta rešitve:
zavrženje
Dokument:
US19802
Up-355/97
30. 11. 1999
S K L E P
Ustavno sodišče je v postopku za preizkus ustavne pritožbe A. A. iz Ž. Z., ki ga zastopa B. B., odvetnica v V. na seji dne 30. novembra 1999
s k l e n i l o :
Ustavna pritožba A. A. zoper odločbo Ministrstva za okolje in prostor št. 46201/233/95 z dne 6. 8. 1997 v zvezi z odločbo Upravne enote Nova Gorica št. 351-690/92-DE-5 z dne 14. 1. 1997 se zavrže.
O b r a z l o ž i t e v
1. Pritožnik z ustavno pritožbo izpodbija v izreku navedene odločbe, ker naj bi bile izdane v protipravnem postopku, v katerem naj bi bil napačno uporabljen zakon. Navaja, da naj bi ga upravni organ kljub pozivu ne bil ustrezno poučil, zaradi česar v denacionalizacijskem postopku ni postavil podrejenega zahtevka za del premoženja, ki ne more biti vrnjen v naravi.
Glede na premoženjske razmere pritožnika naj bi bila nepravilna tudi določitev zneska odškodnine, ki ga mora upravičenec plačati zavezancu iz naslova vračila že plačane odškodnine za razlaščeno zemljišče.
2. Po prvem odstavku 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži šele, ko so izčrpana vsa pravna sredstva. Zoper dokončne posamične akte, s katerimi državni organi odločajo o pravicah ali obveznostih in pravnih koristih posameznikov ali organizacij, je na podlagi prvega odstavka 157. člena Ustave mogoč upravni spor. Ker zoper izpodbijani odločbi ni bilo izčrpano pravno varstvo, ni izpolnjena predpostavka za obravnavanje in odločanje o ustavni pritožbi. Zato je Ustavno sodišče ustavno pritožbo zavrglo.
3. Senat Ustavnega sodišča je ta sklep sprejel na podlagi druge alinee prvega odstavka 55. člena ZUstS v sestavi: predsednica Milojka Modrijan ter člana dr. Janez Čebulj in Lojze Janko.
Predsednica senata
Milojka Modrijan
Up-274/99
Natisni
Opravilna št.:
Up-274/99
Datum odločitve:
30. 11. 1999
ECLI:
ECLI:SI:USRS:1999:Up.274.99
Akt:
Ustavna pritožba A. A. zoper sklep Višjega delovnega in socialnega sodišča v Ljubljani št. Pdp-1610 z dne 19. 2. 1999
Izrek:
Ustavna pritožba A. A. zoper sklep Višjega delovnega in socialnega sodišča v Ljubljani se zavrže.
Evidenčni stavek:
Ustavno sodišče zavrže ustavno pritožbo, če pritožnik v konkretni zadevi prehodno ni izčrpal vseh pravnih sredstev.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o pravdnem postopku (ZPP), 395. čl.

Zakon o delovnih in socialnih sodiščih (ZDSS), 14. čl.

Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
25. 10. 1999
Vrsta odločitve:
sklep
Vrsta rešitve:
zavrženje
Dokument:
US19810
Up-274/99
30. 11. 1999
S K L E P
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnica v Z. na seji senata dne 30. novembra 1999
s k l e n i l o:
Ustavna pritožba A. A. zoper sklep Višjega delovnega in socialnega sodišča v Ljubljani št. Pdp-1610 z dne 19. 2. 1999 se zavrže.
O b r a z l o ž i t e v
1. Delovno in socialno sodišče v Ljubljani je kot prepozen zavrglo predlog pritožnika za obnovo postopka v delovnem sporu, ki je bil pravnomočno končan v letu 1988. Z izpodbijanim sklepom je bila zavrnjena pritožba zoper tako odločitev. Pritožnik navaja, da naj bi sodišči v obnovitvenem postopku napačno uporabili določbe Zakona o pravdnem postopku. Meni namreč, da v njegovem primeru na podlagi tretjega odstavka 423. člena ZPP sploh ni moglo priti do prekoračitve absolutnega objektivnega zastaralnega roka za vložitev predloga za obnovo postopka. Z zatrjevano kršitvijo zakona naj bi bila pritožniku kršena "pravica do enakosti pred zakonom po 22. členu Ustave in pravica varstva dela po 66. členu Ustave".
2. Ustavno sodišče ni ena od inštanc rednega sodstva, zato se lahko kršitev procesnega prava in napačna uporaba materialnega prava z ustavno pritožbo uveljavljata le toliko, kolikor bi bile s tem kršene človekove pravice ali temeljne svoboščine. Na podlagi prvega odstavka 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži šele, ko so izčrpana vsa redna in izredna pravna sredstva. V obravnavani zadevi izredna pravna sredstva (še) niso bila izčrpana. Zatrjevana kršitev določb pravdnega postopka je revizijski razlog (385. člen ZPP v zvezi s 14. členom Zakona o delovnih in socialnih sodiščih, Uradni list RS, št. 19/94 - ZDSS), ki se lahko uveljavlja v revizijskem postopku in ne v postopku z ustavno pritožbo. Ker niso izpolnjeni predpisani procesni pogoji za obravnavo ustavne pritožbe, jo je Ustavno sodišče zavrglo.
3. Senat Ustavnega sodišča je ta sklep sprejel na podlagi druge alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan
U-I-304/97
Natisni
Opravilna št.:
U-I-304/97
Datum odločitve:
25. 11. 1999
Objavljeno:
OdlUS VIII, 270
ECLI:
ECLI:SI:USRS:1999:U.I.304.97
Akt:
Odlok Mestnega sveta Mestne občine Ljubljana o ustanovitvi javnega zavoda Zdravstveni dom Ljubljana (Uradni list RS, št. 65/97)
Izrek:
Postopek za preizkus pobude za začetek postopka za oceno ustavnosti in zakonitosti Odloka Mestnega sveta Mestne občine Ljubljana o ustanovitvi javnega zavoda Zdravstveni dom Ljubljana se ustavi.
Evidenčni stavek:
Ker je pobudnik pobudo za oceno ustavnosti zakonske določbe umaknil, je Ustavno sodišče postopek za preizkus pobude ustavilo.
Geslo:
Ustavno sodišče, ustavitev postopka za preizkus pobude zaradi njenega umika.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Zdravstveni dom Ljubljana
Datum vloge:
25. 11. 1997
Vrsta odločitve:
sklep
Vrsta rešitve:
ustavitev
Dokument:
US19765
U-I-304/97
25. 11. 1999
S K L E P
Ustavno sodišče je v postopku za preizkus pobude Zdravstvenega doma Ljubljana na seji dne 25. novembra 1999
s k l e n i l o :
Postopek za preizkus pobude za začetek postopka za oceno ustavnosti in zakonitosti Odloka Mestnega sveta Mestne občine Ljubljana o ustanovitvi javnega zavoda Zdravstveni dom Ljubljana (Uradni list RS, št. 65/97) se ustavi.
O b r a z l o ž i t e v
1. Pobudnik je izpodbijal v izreku tega sklepa navedeni Odlok v celoti in posebej še nekatere njegove posamezne člene.
Protipravno naj bi bilo, da je bil Odlok sprejet brez soglasja občin, ki so nastale na območju bivšega Mesta Ljubljana poleg Mestne občine Ljubljana, saj naj bi premoženjskopravna razmerja med njimi še ne bila urejena. Če naj bi Zdravstveni dom Ljubljana zagotavljal zdravstveno varstvo tudi prebivalcem ostalih občin, bi morala biti v Odloku podana pravna podlaga za zahteve Zdravstvenega doma Ljubljana do teh občin glede zagotavljanja materialnih pogojev za delo in razširitev zmogljivosti. Z Odlokom naj bi bilo poseženo v suverenost urejanja zdravstvenega varstva v občinah. Določbe 4., 5., 6., 7., in 12. člena Odloka pa naj bi bile v nasprotju zlasti s posameznimi členi Zakona o zdravstveni dejavnosti.
2. Pobudnik je dne 15. 11. 1999 sporočil, da pobudo umika. Zato je Ustavno sodišče postopek za preizkus pobude ustavilo.
3. Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč-Korošec, Milojka Modrijan, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k :
Franc Testen
Up-88/99
Natisni
Opravilna št.:
Up-88/99
Datum odločitve:
24. 11. 1999
ECLI:
ECLI:SI:USRS:1999:Up.88.99
Akt:
Ustavna pritožba A. A. zoper sodbo Višjega sodišča v Mariboru št. Cp 216/97 z dne 9. 7. 1997 v zvezi s sodbo Okrajnega sodišča v Mariboru št. II P 769/95 z dne 25. 10. 1996
Izrek:
Ustavna pritožba A. A. zoper sodbo Višjega sodišča v Mariboru v zvezi s sodbo Okrajnega sodišča v Mariboru se zavrže.
Evidenčni stavek:
Ker pritožnik ni predhodno izčrpal vseh pravnih sredstev, je Ustavno sodišče ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
22. 3. 1999
Vrsta odločitve:
sklep
Vrsta rešitve:
zavrženje
Dokument:
US19795
Up-88/99
24.11.1999
S K L E P
Ustavno sodišče je v postopku za preizkus ustavne pritožbe A. A. iz Ž. Z., ki ga zastopata B. B. in C. C. C., odvetnika v V. na seji senata dne 24. novembra 1999
s k l e n i l o :
Ustavna pritožba A. A. zoper sodbo Višjega sodišča v Mariboru št. Cp 216/97 z dne 9. 7. 1997 v zvezi s sodbo Okrajnega sodišča v Mariboru št. II P 769/95 z dne 25. 10. 1996 se zavrže.
O b r a z l o ž i t e v
1. Sodišče je v pravdnem postopku, v katerem je pritožnik sodeloval kot toženec, ugotovilo, da je tožnik izključni lastnik določenega stanovanja in zato dovolilo vknjižbo etažne lastnine v zemljiški knjigi ter tožencu naložilo, da overi podpis na prodajni pogodbi. V ustavni pritožbi pritožnik oporeka dokazni oceni sodišč ter se sklicuje na načela poštenja in pravne varnosti.
2. Pritožnik izpodbija sodbo višjega sodišča, zoper katero je glede na vrsto spora in navedeno vrednost spornega predmeta dopustna revizija (čl. 382 tedaj veljavnega Zakona o pravdnem postopku - Uradni list SFRJ št. 4/77 s kasnejšimi spremembami).
V skladu z 51. členom Zakona o Ustavnem sodišču (Uradni list RS, št. 15/94 - v nadaljevanju: ZUstS) je ustavna pritožba dopustna šele, ko so izčrpana vsa pravna sredstva. Zoper sodbo, katere razveljavitev pritožnik predlaga, torej sodbo višjega sodišča glede na navedeno ustavna pritožba ni dopustna. Pri tem za odločitev Ustavnega sodišča ni bistveno, ali je pritožnik revizijo zoper to sodbo tudi dejansko vložil ali ne. Ker je ustavna pritožba že iz razloga neizčrpanosti pravnih sredstev nedopustna, jo je treba zavreči.
3. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata
dr. Lojze Ude
Up-225/99
Natisni
Opravilna št.:
Up-225/99
Datum odločitve:
24. 11. 1999
ECLI:
ECLI:SI:USRS:1999:Up.225.99
Akt:
Ustavna pritožba K. d.o.o. zoper sodbo Višjega sodišča v Mariboru št. Cpg 664/98 z dne 22. 6. 1999
Izrek:
Ustavna pritožba K. d.o.o. zoper sodbo Višjega sodišča v Mariboru se zavrže.
Evidenčni stavek:
Ker pritožnica v zadevi ni izčrpala vseh pravnih sredstev, je Ustavno sodišče njeno ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o pravdnem postopku (ZPP), 382., 497. čl.

Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
25. 8. 1999
Vrsta odločitve:
sklep
Vrsta rešitve:
zavrženje
Dokument:
US19797
Up-225/99
24. 11. 1999
S K L E P
Ustavno sodišče je v postopku za preizkus ustavne pritožbe K. d.o.o., Ž., ki jo zastopa A. A. na seji senata dne 24. novembra 1999
s k l e n i l o :
Ustavna pritožba K. d.o.o. zoper sodbo Višjega sodišča v Mariboru št. Cpg 664/98 z dne 22. 6. 1999 se zavrže.
O b r a z l o ž i t e v
1. Pritožnica v ustavni pritožbi izpodbija v izreku navedeno sodno odločbo, s katero je Višje sodišče v gospodarskem sporu zavrnilo njeno pritožbo zoper sodbo sodišča prve stopnje, s katero je bil zavrnjen pritožničin zahtevek za plačilo odškodnine. Z izpodbijano sodbo naj bi sodišče kršilo 8., 15., 26. in 74. člen Ustave.
2. Po prvem odstavku 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži šele, ko so izčrpana vsa pravna sredstva.
Pritožnica, kljub temu, da je bila z zahtevo za dopolnitev vloge izrecno pozvana, ni izkazala, da je zoper izpodbijano sodno odločbo izčrpala izredno pravno sredstvo, revizijo, ki jo je bilo v skladu s 382. in 497. členom tedaj veljavnega Zakona o pravdnem postopku (Uradni list SFRJ, št. 4/77 in naslednji - ZPP) mogoče vložiti zoper izpodbijano sodno odločbo.
3. Ker pritožnica v zadevi ni izčrpala vseh pravnih sredstev, je bilo treba njeno ustavno pritožbo zavreči.
4. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam - Lukić.
P r e d s e d n i k
dr. Lojze Ude
Up-12/99
Natisni
Opravilna št.:
Up-12/99
Datum odločitve:
24. 11. 1999
ECLI:
ECLI:SI:USRS:1999:Up.12.99
Akt:
Postopek presoje ustavne pritožbe P., SND, d.d. zoper sodbo Vrhovnega sodišča št. III Ips 83/98 z dne 15.10.1998
Izrek:
Postopek presoje ustavne pritožbe P., SND, d.d. zoper sodbo Vrhovnega sodišča se ustavi.
Evidenčni stavek:
Ustavno sodišče ustavi postopek za presojo ustavne pritožbe, če pritožnik pritožbo umakne.
Geslo:
Umik ustavne pritožbe in ustavitev postopka.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
3. 6. 1999
Vrsta odločitve:
sklep
Vrsta rešitve:
ustavitev
Dokument:
US19796
Up-12/99
24.11.1999
S K L E P
Ustavno sodišče je v postopku za preizkus ustavne pritožbe P., SND, d.d., ki jo zastopa Ž. Z. d.o.o na seji senata dne 24. novembra 1999
s k l e n i l o :
Postopek presoje ustavne pritožbe P., SND, d.d. zoper sodbo Vrhovnega sodišča št. III Ips 83/98 z dne 15.10.1998 se ustavi.
O b r a z l o ž i t e v
Pritožnik je Ustavno sodišče obvestil, da umika ustavno pritožbo, zato se postopek ustavi.
Senat Ustavnega sodišča je sprejel ta sklep na podlagi 6. člena Zakona o Ustavnem sodišču (Uradni list RS, št. 15/94 - ZUstS) v zvezi s 3. odstavkom 188. člena Zakona o pravdnem postopku (Uradni list RS, št. 26/99 - ZPP) v sestavi: predsednik senata dr. Lojze Ude ter člana Franc Testen in Dragica Wedam-Lukić.
Predsednik senata
dr. Lojze Ude
Up-261/99
Natisni
Opravilna št.:
Up-261/99
Datum odločitve:
24. 11. 1999
ECLI:
ECLI:SI:USRS:1999:Up.261.99
Akt:
Ustavna pritožba A. A.-Ž. zoper sklep Okrožnega sodišča v Ljubljani št. P 703/99 z dne 6. 9. 1999
Izrek:
Ustavna pritožba A. A.-Ž. zoper sklep Okrožnega sodišča v Ljubljani se zavrže.
Evidenčni stavek:
Ker pritožnica v zadevi ni izčrpala vseh pravnih sredstev, je Ustavno sodišče njeno ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o pravdnem postopku (ZPP), 116., 363. čl.

Zakon o Ustavnem sodišču (ZUstS), 50., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
12. 10. 1999
Vrsta odločitve:
sklep
Vrsta rešitve:
zavrženje
Dokument:
US19798
Up-261/99
24.11.1999
S K L E P
Ustavno sodišče je v postopku za preizkus ustavne pritožbe A. A.-B. iz Ž. na seji dne 24. novembra 1999
s k l e n i l o :
Ustavna pritožba A. A.-Ž. zoper sklep Okrožnega sodišča v Ljubljani št. P 703/99 z dne 6. 9. 1999 se zavrže.
O b r a z l o ž i t e v
1. Sodišče je v pravdnem postopku z izpodbijanim sklepom odločilo, da se tožba zaradi razveze zakonske zveze tožnici vrne v popravo. V ustavni pritožbi pritožnica navaja, da sklep ni zakonit, saj naj bi bila tožba popolna.
2. V skladu s prvim odstavkom 50. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) je ustavno pritožbo mogoče vložiti šele po izčrpanju vseh pravnih sredstev. Če zoper sklep sodišča, s katerim se v teku postopka rešuje določeno procesno vprašanje, ni pritožbe (kakor izhaja iz pravnega pouka izpodbijanega sklepa), se sme tak sklep izpodbijati v pritožbi zoper končno odločbo (363. člen Zakona o pravdnem postopku, Uradni list RS, št. 26/99 - ZPP). Pred izčrpanjem tega pravnega sredstva ustavna pritožba ni dopustna.
Tudi če bi bil omenjeni pravni pouk glede izključitve možnosti pritožbe napačen, bi imela stranka možnost vložiti pritožbo zoper sklep, obenem s predlogom za vrnitev v prejšnje stanje zaradi zamude roka iz opravičenega razloga (116. člen ZPP) - pravna sredstva kot predpostavka za dopustnost ustavne pritožbe tudi v tem primeru ne bi bila izčrpana. Ker ustavna pritožba ni dopustna, jo je treba zavreči.
3. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata
dr. Lojze Ude